Uudenmaan prikaati

Uudenmaan prikaati (lyh. UUDPR, , lyh. NYLBR) on Suomen merivoimien joukko- osasto ja samalla Suomen puolustusvoimien ainoa ruotsinkielinen joukko-osasto. Se sijaitsee Tammisaaren Dragsvikissä nykyisessä Raaseporin kaupungissa. Uudenmaan prikaati kouluttaa varusmiehiä Vaasan rannikkojääkäripataljoonassa ja Tammisaaren rannikkopataljoonassa. Varuskuntaan kuuluvat myös sotilaskoti ja varuskuntaravintola Creutz (ent. muonituskeskus), joka on Leijona Cateringin alainen. Prikaati kuului maavoimiin vuoteen 1998 saakka. Yhdysvaltojen kanssa vuonna 2023 solmitun DCA-sopimuksen perusteella Yhdysvallat saavat tarvittaessa käyttöönsä Raaseporin varuskunta-alueen ja Syndalenin harjoitusalueen. == Koulutus == Uudenmaan prikaati kouluttaa merijalkaväkeä eli liikkuvia rannikkojoukkoja merivoimien sodanajan tarpeisiin sekä kansainvälisiin tehtäviin. Prikaati kouluttaa mm. rannikkojääkäreitä, kranaatinheitinmiehiä, pioneereja, sotilaspoliiseja, ajoneuvonkuljettajia, veneenkuljettajia sekä esikunta- ja viestikomppanioita. Lisäksi koulutusta annetaan moniin erikoistehtäviin, kuten tulenjohto-, viesti- ja mittaustehtäviin sekä lääkintä- ja huoltotehtäviin. Rannikkojääkärien koulutus siirtyi Upinniemessä vuosina 1960-1989 toimineesta Rannikkojääkäripataljoonasta vuonna 1990 Uudenmaan prikaatiin Dragsvikiin. Uudenmaan prikaatissa koulutetaan myös prikaatin valmiusyksikköön kuuluva kansainvälinen rannikkojääkäriyksikkö ATU (Amphibious Task Unit). ATU-joukot koulutetaan vaativiin sotilaallisiin kriisinhallintatehtäviin. ATU-kurssi suoritetaan aliupseeri- tai reserviupseerikoulutuksen jälkeen. == Joukkoyksiköt == Organisaatioon kuuluvat seuraavat osat ja joukkoyksiköt: * Esikunta (E/UUDPR), * Vaasan rannikkojääkäripataljoona (VaaRannJP) **1. rannikkojääkärikomppania, kouluttaa rannikkojääkärikomppanioita, panssarintorjuntaohjusjoukkueita sekä ATU (Amphibious Task Unit)-osastoa, joka toimii osana Merivoimien valmiusyksikköä. ** 2. rannikkojääkärikomppania, kouluttaa Vaasan rannikkojääkäripataljoonan varusmiesjohtajat aliupseerikursseilla sekä sotilaspoliisijoukkueita. ** Taisteluvenekomppania kouluttaa venejoukkueita ja operoi Uudenmaan prikaatin kaikkea venekalustoa. * Tammisaaren rannikkopataljoona (TammRannP) **Kranaatinheitinkomppania, antaa kranaatinheitin-, viesti- ja mittauskoulutusta. ** Esikunta- ja viestikomppania, antaa sotilaspoliisi-, huolto-, johtamisjärjestelmä- ja viestikoulutusta. **Pioneerikomppania, antaa pioneerikoulutusta * Huoltokeskus (Hkesk/UUDPR) Prikaatiin kuului 1990-luvulla myös Raaseporin tykistörykmentti (RaaTR) ja sitä aikaisemmin kenttätykistöpatteristo. Nykyiset joukkoyksiköt eli pataljoonat olivat ennen rannikkojääkärikoulutuksen aloittamista nimeltään: * I pataljoona (IP/UudPr) * II pataljoona (IIP/UudPr) ==Johto== Prikaatin komentajina ovat toimineet seuraavat upseerit: *eversti (1942) Runo Wiberg (1895–1979) 1944–1947 * eversti (1941) Joel Svante Walldén (1894–1972) 1947–1954 * eversti (1954) Gustaf Palmgren (1904–1978) 1954–1956 * eversti (1956) Eric Åkerman (1907–1978) 1956–1958 * eversti (1958) Olof Lindeman (1911–1990) 1.9.1958 – 13.11.1965 * eversti (1965) Lauri Boldt (1910–1982) 1966–1967 * eversti (1967) Ossian Wuorenheimo (1918–2015) 1967–1969 * eversti (1968) Esko Raunio (1917–1991) 1969–1973 * eversti (1973) Wilhelm Stewen (1927–2012) 24.8.1973 – 8.6.1976 * eversti (1976) Keijo Tuominen (1928–2006) 7.6.1976 – 21.1.1980 * eversti (1980) Hans Christensen (1932–2017) 21.1.1980 – 14.7.1984 * eversti (1984) Gustav Hägglund (s. 1938) 14.7.1984 – 31.5.1985 * everstiluutnantti/eversti (1987) Lars Stenström (s. 1939) komentajan sijainen 1985–1988 * eversti (1988) Olof Thodén (s. 1938) 1988–1992 * eversti (1991) Karl-Gustav Muromaa (1946–1998) 1.2.1992 – 31.3.1995 * eversti (1995) Bjarne Ahlqvist (s. 1944) 1995–1998 *kommodori (1998) Stig-Göran Grönberg (s. 1952) 1998–2001 * eversti (1999) Karl Gustav Storgårds (s. 1952) 1.12.2001 – 31.7.2005 * kommodori (2002) Henrik Nystén (s. 1955) 1.8.2005 – 31.7.2008 * kommodori (2008) Anders Gardberg (s. 1959) 1.8.2008 – 28.2.2011 * kommodori (2010) Juha Vauhkonen (s. 1962) 1.3.2011 – 31.12.2012 * kommodori (2012) Olavi Jantunen (s. 1962) 1.1.2013 – 31.12.2014 * kommodori (2014) Kjell Törner (s. 1965) 1.1.2015 – 31.7.2017 * kommodori (2017) Arvi Tavaila (s. 1964) 1.8.2017 – 31.12.2020 * kommodori (2018) Juha Kilpi (s. 1968) 1.1.2021 – 28.2.2023 * kommodori Jyri Kopare 1.3.2023 alkaen ==Katso myös== *Uudenmaan läänin jalkaväkirykmentti *3. jääkärirykmentti *Jalkaväkirykmentti 13 (jatkosota) *Syndalenin ampuma-alue ==Lähteet== ==Aiheesta muualla== *Uudenmaan prikaati Luokka:Suomen merivoimien joukko-osastot Luokka:Seulonnan keskeiset artikkelit